
ফাতওয়া নাম্বার:৪৯৩ প্রকাশকালঃ২২-০৯-২০২৪ ইং 
গোসল ফরয অবস্থায় কাজ-কর্ম করা কি বৈধ? 


প্রশ্নঃ 

গোসল ফরয অবস্থায় পানাহার, কাজ-কর্ম কিংবা চলাফেরা করলে কি 
গুনাহ হবে? অনেকে বলে “নাপাক শরীরে জমিনে পা-ও রাখা যাবে 
না_কথাটি কি সঠিক? 


-আবদুল মুমিন 
উত্তর: 

“নাপাক শরীরে জমিনে পা-ও রাখা যাবে না’ _কথাটি সঠিক নয়, 
এর কোনো ভিত্তি নেই। 
গোসল ফরয অবস্থায় পানাহার, কাজ-কর্ম ও চলাফেরা সবই জায়েয। 
এতে গুনাহ হবে না। -মিরকাতুল মাফাতিহ: ২/৪৩৪, তাতারখানিয়া: 
১/২৯২ 

‘আবুদ দুহা রহিমাহুল্লাহকে জিজ্ঞেস করা হলো, যার উপর 
গোসল ফরয হয়েছে সে কি (গোসল না করে) খানা খেতে পারবে? 
তিনি বললেন, হ্যাঁ (পারবে), (এমনকি) সে বাজারেও চলাফেরা করতে 
পারবে। -মুসান্নাফে ইবনে আবী শায়বা: ৮২৩ 


পৃষ্ঠা । ১ 

তবে গোসল ফরয হওয়ার পর কোনো ওজর না থাকলে অবিলম্বে 
গোসল করে নেয়াই ভালো। তৎক্ষণাৎ গোসল না করলে অন্তত 
লজ্জাস্থান ধুয়ে নেওয়া এবং নামাযের অযুর মতো অযু করে নেওয়া 
মুস্তাহাব। 

“উমর বিন খাত্তাব রাযিয়াল্লাহু আনহু রাসূল সাল্লাল্লাহু আলাইহি 
ওয়াসাল্লামের কাছে আরজ করলেন যে, অনেক সময় রাতে তাঁর গোসল 
ফরয হয় (তখন কী করণীয়?), রাসূল সাল্লাল্লাহু আলাইহি ওয়াসাল্লাম 
উত্তর দেন, অযু কর এবং গুপ্তাঙ্গ ধুয়ে নাও, তারপর ঘুমাও।” সহীহ 
বুখারী: ২৮৬ 

“আয়েশা রাযিয়াল্লাহু আনহা থেকে বর্ণিত; তিনি বলেন, গোসল ফরয 
হওয়া অবস্থায় রাসূল সাল্লাল্লাহু আলাইহি ওয়াসাল্লাম যখন ঘুমাতে 
চাইতেন, গুপ্তাঙ্গ ধুয়ে নিতেন এবং নামাযের অযুর মতো অযু করে 


নিতেন।” _সহীহ বুখারী: ২৮৪ 

“আয়েশা রাধিয়াল্লাহু আনহা থেকে বর্ণিত; তিনি বলেন, রাসূল 
সাল্লাল্লাহু আলাইহি ওয়াসাল্লাম যখন গোসল ফরয অবস্থায় থাকতেন, 
তখন কিছু খাওয়ার ইচ্ছা করলে কিংবা ঘুমাতে চাইলে নামাযের অযুর 
মতো অযু করে নিতেন।” -সহীহ মুসলিম: ৩০৫ 
অযু না করলে অন্তত কুলি করা এবং হাত মুখ ধুয়ে নেওয়া কাম্য। - 
মিরকাতুল মাফাতিহ: ২/৪৩৫ 
আর খাবারের সময় উভয় হাত ধুয়ে নেওয়া সব সময়ের জন্যই সুন্নত, 
কুলি করা আবশ্যক না। তবে গোসল ফরয হওয়ার পর কিছু খেতে 
কিংবা পান করতে চাইলে কুলি করে নিতে হবে। কুলি করা ছাড়া 
পানাহার ভালো নয়। -রদ্দুল মুহতার: ১/১৭৫, ২৯৪ 
উল্লেখ্য, গোসল ফরয অবস্থায় কুরআনে কারীম তিলাওয়াত করা যায় 
না, মসজিদেও প্রবেশ করা যায় না। তবে সকাল-সন্ধ্যার আযকার ও 
অন্যান্য মাসনুন দোয়া পড়া যায়। এ বিষয়ে নিচের ফতোয়াটি দেখতে 

